BE8 พุ่งแรง 10% โบรกชี้กำไร Q4/64 โตทะลัก 126% แตะ 17.8 ลบ. แนะซื้อเป้า 53 บ.
BE8 พุ่งแรง 10% โบรกชี้กำไร Q4/64 โตทะลัก 126% แตะ 17.8 ลบ. ปี 64-65 กำไรโตเฉลี่ย 41% แนะซื้อเป้า 53 บ.
BE8 พุ่งแรง 10% โบรกชี้กำไร Q4/64 โตทะลัก 126% แตะ 17.8 ลบ. ปี 64-65 กำไรโตเฉลี่ย 41% แนะซื้อเป้า 53 บ.
4 ม.ค. 2565

ผู้สื่อข่าวรายงานว่า วันนี้(4 ม.ค.2565)ราคาหุ้น บริษัท เบริล 8 พลัส จำกัด (มหาชน) หรือ BE8 ณ เวลา 11.49 น. อยู่ที่ระดับ 47.00 บาท บวก 4.25 บาท หรือ 9.94% สูงสุดที่ระดับ 50.00 บาท ต่ำสุดที่ระดับ  43.75 บาท ด้วยมูลค่าการซื้อขาย 394.33 ล้านบาท

บล.โนมูระ พัฒนสิน ระบุในบทวิเคราะห์วันนี้(4 ม.ค.2565) ว่า  บริษัท เบริล 8 พลัส จำกัด (มหาชน) หรือ BE8 แนะนำซื้อราคาเป้าหมาย53.00 บาท ระยะสั้นคาดกำไรไตรมาส 4/2564 ที่ 17.8 ล้านบาท (โต 126%เทียบช่วงเดียวกันของปีก่อน, ลดลง15% เทียบไตรมาสก่อนหน้า) และคาดกำไรปี 2564 ที่ 78 ล้านบาท (โต 230%เทียบช่วงเดียวกันของปีก่อน)
โดยประเมินกำไรปี 2564-2565 เติบโตสูงต่อเนื่องเฉลี่ย 41%CAGR จากทั้งกำไรธุรกิจในประเทศที่เติบโตสูง (จากงานเอกชน และงานภาครัฐที่คาดจะเข้ามาเพิ่ม) และจากธุรกิจในต่างประเทศ (โดยเฉพาะในเวียดนาม) ซึ่งคาดสามารถเติบโตอย่างก้าวกระโดด
ด้าน Valuation: แม้ปัจจุบันราคาหุ้น BE8 ซื้อขายบน PER22F สูงราว 75 เท่า แต่มองว่าหุ้นสมควรซื้อในระดับพรีเมียมเนื่องจากบริษัทอยู่ในช่วงเติบโตสูง และมีศักยภาพในการเติบโตได้อีกมากเนื่องจากบริษัทต่างๆเพิ่งอยู่ในช่วงเริ่มต้นของการทำ Digital Transformation
โดยเป็นหุ้นที่ได้ประโยชน์อย่างมากจากการเปลี่ยนผ่านสู่ยุคดิจิตอล ในภาวะอุตสาหกรรมเติบโตกว่า 29% CAGR  และเป็นผู้นำด้านการทำ Digital transformation ด้านการบริหารความสัมพันธ์ลูกค้า และเป็นพาร์ทเนอร์ระดับสูงสุดของ Salesforce (อันดับ 1 ด้าน CRM ของโลก)
นอกจากนี้คาดกำไรเติบโตสูง 41%CAGR ต่อปีในช่วง 3 ปีข้างหน้า จากทั้งการเติบโตที่สูงในประเทศและการเติบโตแบบก้าวกระโดดในต่างประเทศ โดยเฉพาะเวียดนาม และสัดส่วน recurring income ราว 40% และจะเพิ่มขึ้นอย่างต่อเนื่อง นอกจากนี้คาด backlog เข้ามาเติมอีกมากในปี 2565 (ทั้งโครงการรัฐและเอกชน) จากปัจจุบันที่ 300 ลบ
 